અરવલ્લી જિલ્લાના ૬ તાલુકાઓમાં જળ સંચય અભિયાનની કામગીરી વહીવટી તંત્ર દ્વારા પુર જોશમાં ચલાવવામાં આવી હતી. સંપૂર્ણ કામગીરી ઉપરાંતના કામો કરી જિલ્લાનો સિંચાઈ વિભાગ લક્ષાંક કરતાં વધુ કામો પાર પાડવા બદલ ચારેકોરથી વાહવાહી મેળવી રહ્યો હતો. પરંતુ આ જળ અભિયાનના ઓથા હેઠળ આજે પણ જિલ્લાના ઘણા તાલુકાઓમાં તળાવોનું ખોદકામ અવિરતપણે ચાલી રહ્યું હોવાની ફરિયાદો ઉઠી છે. ખાણ ખનિજ વિભાગ અને સિંચાઈ વિભાગની રહેમ નજર હેઠળ જળ સંચય અભિયાન પુરુ થવા છતાં પણ જિલ્લામાં બેરોકટોક ચાલતી તળાવોના ખોદકામની કામગીરી પ્રત્યે બંને વિભાગો દ્વારા એક પણ ખોદકામના કિસ્સામાં કાયદેસરની કાર્યવાહી હાથ ધરવામાં આવેલ નથી. ત્યારે તંત્રની રહેમ નજરથી સરકારની તિજોરી પર નુકશાન થઈ રહ્યું છે.